Бескрајна љубав
Бескрајна љубав () турска је телевизијска серија, снимана од 2015. до 2017.

У Србији је 2017. емитована на телевизији Пинк.

Синопсис 

Кемал је једно од троје деце сиромашних родитеља и живи у истанбулском кварту који је резервисан за породице средњег сталежа. Труди се да заради за живот, а истовремено завршава студије рударства. Нема никакве снове и не верује у чуда, нарочито не у чудо звано љубав. Међутим, сва његова уверења биће пољуљана када се појави прелепа Нихан, спремна да потпуно промени његов једноличан, празан живот испуњен монотонијом.

За разлику од Кемала, Нихан припада богатој породици и њен живот одувек је био испуњен луксузом и гламуром. То њихову љубав чини готово немогућом, али њих двоје одлучују да се боре за своју срећу против свих препрека. Све док Кемал не буде принуђен да напусти Истанбул и почне да ради у руднику. Тај дан биће прекретница у њиховим животима, а њихова љубав наћи ће се на стакленим ногама. Кемал се мири са судбином и раскида са Нихан, али не зна да она нешто крије од њега.

Згодни рудар се сели у Зонгулдак, одлучан да заборави девојку који воли. С друге стране, она се удаје за Емира Козџуоглуа, који је од детињства заљубљен у њу. Током 5 година које су уследиле, Кемал је неуморно радио, покушавајући да не мисли на Нихан која га, иако има наизглед савршен брак, није заборавила.

Међутим, судбина није заборавила на некадашње љубавнике – након страшне несреће у руднику, Кемал је принуђен да се врати у Истанбул и суочи се са Нихан, Емиром, али и својом прошлошћу од које је годинама покушавао да утекне. Нихан и Кемал схватиће да се живот не може испрограмирати – судбина често игра по сопственим правилима, не марећи за то слажу ли се остали играчи са њима. Њих двоје ће се уверити да љубав може оставити веома велику рану на срцу оних који воле, а њу не могу исцелити ни године, ни заборав – вечно је жива и вечно боли, све док је својим пољупцима и додирима не исцели вољено биће...

Сезоне

Улоге

Референце 

Турске серије
Турске серије које су се почеле приказивати 2015.
Турске серије које су се престале приказивати 2017.
Телевизијске серије на турском језику
Оригинални програм мреже Star TV